Epäilty pyrki rakentamaan itselleen vedenpitävän alibin, mutta gps-satelliitin välittämä lokitieto vesitti suunnitelman.

Poliisin takavarikoimia paikantimia, joiden välittämiä tietoja löytyi epäillyn puhelimista ja tietokoneilta. Poliisi irrotti paikantimia toisen seurannassa olleen henkilön autosta, ja epäillyn uskotaan itse poistaneen laitteet murhan uhrin autosta.­

Poliisin tekemät laite- ja datalöydöt tukevat vahvasti epäilyä, jonka mukaan Sipoossa viime heinäkuussa toteutettu henkirikos oli kylmäverinen ja pilkuntarkasti suunniteltu murha.

Esitutkinta on vielä kesken, mutta poliisi on jo julkaissut valokuvia, joissa näkyy epäillyn liikkeitä murhan aikoihin sekä monenlaista kotietsinnässä takavarikoitua tavaraa. Tutkinnan kannalta merkityksellisiä esineitä on löytynyt muun muassa epäillyn Helsingin Kaartinkaupungissa sijaitsevasta kerrostalokodista, hänen autostaan ja mahdollisen seuraavaksi uhriksi suunnitellun ihmisen autosta.